મોરબી નગરપાલિકા અને ફાયર વિભાગની ટીમ દ્વારા રવિવારે સવારથી શહેરની ખાનગી હોસ્પિટલમાં ચેકિંગ શરુ કરવામાં આવ્યું હતું શહેરના સરદાર રોડ અને સાવસર પ્લોટમાં આવેલી વિવિધ ખાનગી હોસ્પિટલમાં ફાયર સેફટીની સુવિધાઓ છે કે કેમ તેનું ચેકિંગ કરવા પહોંચેલી ટીમ ચોકી હતી કારણકે ખાનગી હોસ્પિટલમાં ફાયર સેફ્ટીના નિયમોનું સરેઆમ ઉલ્લંઘન કરવામાં આવતું હોય જેથી ટીમ દ્વારા ૧૬ હોસ્પિટલને નોટીસો ફટકારી દેવામાં આવી છે શહેરમાં ગઈકાલે ખાનગી કલાસીસ સહિતના સ્થળોએ એકપણ સ્થળે નિયમો મુજબ કાઈ જોવા મળ્યું ના હતું તો આજે ખાનગી હોસ્પિટલમાં પણ તેવો જ સિનારિયો જોવા મળ્યો હતો જેથી પાલિકાની ટીમે તમામ ૧૬ હોસ્પિટલમાં ચેકિંગ બાદ નોટીસો ફટકારી છે અને ફાયર સેફ્ટીના એનઓસી લેવા તાકીદ કરવામાં આવી છે.